ਨਵੀਂ ਫ਼ਿਲਮ ਸਰਕਾਰ-3 ਦੀ ਹੀਰੋਇਨ ਕੋਣ ਹੋਵੇਗੀ?
ਰਾਮ ਗੋਪਾਲ ਵਰਮਾ ਦੀਮ  ਨਵੀਂ ਫ਼ਿਲਮ ਸਰਕਾਰ-3 ’ਚ ਐਸ਼ਵਰਿਆ ਦੇ ਨਾ ਹੋਣ ਦੀ ਚਰਚਾ ਜ਼ੋਰਾਂ ’ਤੇ ਹੈ ਜਦੋਂਕਿ ਅਮਿਤਾਭ ਬਚਨ ਤੇ ਅਭਿਸ਼ੇਕ ਬਚਨ ਇਸ ਫ਼ਿਲਮ ਦਾ ਹਿੱਸਾ ਹੋਣਗੇ। ਫ਼ਿਲਮ ’ਚ ਐਸ਼ ਦੇ ਕੰਮ ਨਾ ਕਰਨ ਸਬੰਧੀ ਕਈ ਤਰ੍ਹਾਂ ਦੀਆਂ ਅਟਕਲਾਂ ਹਨ।
ਸਰਕਾਰ ਰਾਜ ਦੀ ਕਹਾਣੀ ’ਚ ਅਭਿਸ਼ੇਕ ਦੀ ਮੌਤ ਹੋ ਚੁੱਕੀ ਹੈ। ਫਿਰ ਵੀ ਉਨ੍ਹਾਂ ਦਾ ਨਵੀਂ ਸਰਕਾਰ-3 ’ਚ ਹੋਣਾ ਹੈਰਾਨੀਜਨਕ ਹੈ। ਰਾਮੂ ਦਾ ਕਹਿਣਾ ਹੈ ਕਿ ਸਰਕਾਰ-3 ਦੀ ਯੋਜਨਾ ਬਣ ਚੁੱਕੀ ਹੈ ਤੇ ਇਸ ਦੀ ਕਹਾਣੀ ’ਤੇ ਕੰਮ ਚੱਲ ਰਿਹਾ ਹੈ। ਅਭਿਸ਼ੇਕ ਤੇ ਅਮਿਤਾਭ ਇਸ ਫ਼ਿਲਮ ਦਾ ਹਿੱਸਾ ਹੋਣਗੇ ਪਰ ਐਸ਼ਵਰਿਆ ਬਾਰੇ ਫਿਲਹਾਲ ਕੁਝ ਤੈਅ ਨਹੀਂ ਹੈ।
ਹੁਣ ਸਵਾਲ ਇਹ ਪੈਦਾ ਹੁੰਦਾ ਹੈ ਕਿ ਆਖ਼ਰ ਫ਼ਿਲਮ ’ਚ ਐਸ਼ਵਰਿਆ ਰਾਏ ਦਾ ਕਿਰਦਾਰ ਕੌਣ ਕਰੇਗਾ? ਸੂਤਰਾਂ ਦੀ ਮੰਨੀਏ ਤਾਂ ਕੈਟਰੀਨਾ ਇਹ ਕਿਰਦਾਰ ਨਿਭਾਏਗੀ। ਇਸ ਦਾ ਕਾਰਨ ਇਹ ਹੈ ਕਿ ਇਸ ਸੀਰੀਜ਼ ਦੀ ਪਹਿਲੀ ਫ਼ਿਲਮ ਸਰਕਾਰ ’ਚ ਕੈਟਰੀਨਾ ਕੈਫ ਨੇ ਹੀ ਅਭਿਸ਼ੇਕ ਬਚਨ ਦੀ ਪ੍ਰੇਮਿਕਾ ਦਾ ਕਿਰਦਾਰ ਨਿਭਾਇਆ ਸੀ। ਹਾਲਾਂਕਿ ਕੈਟ ਤੋਂ ਇਲਾਵਾ ਕਰੀਨਾ ਕਪੂਰ ਤੇ ਨਤਾਲੀਆ ਦੇ ਨਾਂ ਦੀ ਵੀ ਚਰਚਾ ਹੈ।
ਫ਼ਿਲਮ ਨਾਟ ਏ ਲਵ ਸਟੋਰੀ ’ਚ ਆਪਣੇ ਅਭਿਨੈ ਦੇ ਜੌਹਰ ਦਿਖਾਉਣ ਵਾਲੀ ਮਾਹੀ ਗਿੱਲ ਦੇ ਵੀ ਫ਼ਿਲਮ ’ਚ ਕੰਮ ਕਰਨ ਦੇ ਚਰਚੇ ਹਨ। ਹੁਣ ਫਿਲਮ ਕਿਸ ਦੇ ਹਿੱਸੇ ਆਉਂਦੀ ਹੈ, ਇਹ ਤਾਂ ਸਮਾਂ ਹੀ ਦੱਸੇਗਾ। ਇਹ ਵੀ ਚਰਚਾ ਹੈ ਕਿ ਸਰਕਾਰ-3 ਵਿੱਚ ਕਿਸੇ ਔਰਤ ਕਿਰਦਾਰ ਦੇ ਲਈ ਕੋਈ ਖਾਸ ਭੂਮਿਕਾ ਹੈ ਹੀ ਨਹੀਂ।
